En dit is ook waarom Vladimir Putin na die groot argitekte van die heelal verwys wanneer hy van die duistere organisasies praat wat hulle vir hierdie doel voorberei. Hulle planne strek nie oor jare nie, maar oor geslagte en demokrasie is die karretjie wat hulle gebruik.
Die wet vertel dat die reg op selfverdediging aan die staat behoort en geen individu het die reg op selfverdediging nie. Terselfdertyd word die GPF’s gestig wat ’n verlengde arm van die staat word en wanneer jy binne die GPF sisteem is, is jy staat en het jy dus die reg op selfverdediging.
Nou verstaan ons waarom ons nie ’n saak by die VN aanhangig kan maak nie. Dit moet deur ’n politieke party gedoen word en die enigste party wat veronderstel is om te onderskei tussen reg en verkeerd en wat ons internasionale regte as mens is, is die Vryheidsfront. Nie die DA nie. Die DA is Suid-Afrika se verteenwoordiger op Socialist International en die ANC is Suid-Afrika se verteenwoordiger op Communist International.
Die wêreld bank is dit eens dat die staat die grond moet kry en die wêreldbank het dit verlede jaar gepubliseer dat hulle die stryd van die EFF as ’n geregverdigde stryd erken. Maar dit is weer die reg van die demone en binne die wette wat beskikbaar is, is daar vir ons geleenthede.
Ons grootste probleem is nie die onteiening van die grond nie, maar die banke se besluit om ons ten spyte van die onteiening vir ons skulde verantwoordelik te hou. Met ander woorde, jy moet miljoene aan die bank terugbetaal sonder dat jy ’n manier het om die geld te genereer.
Daar is ’n oplossing. Jy kan versekering uitneem teen die besigheid of jy kan die Sakeliga se regspan gebruik wat reeds so ’n saak teen die BLF in die guns van die Ruperts beklink het. Jy praat van ’n eerste span? Daardie regsgeleerdes het die saak so sterk gewen dat die BLF aan al hulle lede opdrag gegee het om die Ruperts se gronde uit te los omdat dit die BLF aan regskoste meer sal kos, as wat hulle begroting vir die rewolusie sal wees.